**ORDONANŢĂ DE URGENȚĂ**

**cu privire la rectificarea bugetului de stat pe anul 2020**

Având în vedere:

- Decretul nr.195/2020 privind instituirea stării de urgență pe teritoriul României, potrivit căruia Guvernul României efectuează, în regim de urgență, rectificarea bugetară, în vederea asigurării resurselor financiare necesare;

- prevederile art. IX alin.(1) din Ordonanța de urgență a Guvernului nr.29/2020 privind unele măsuri economice și fiscal-bugetare, potrivit cărora prin derogare de la prevederile art.23 alin.(1) și (2) din Legea responsabilității fiscal-bugetare, nr.69/2010, republicată, cu modificările și completările ulterioare și de la prevederile art.6 alin.(2) din Legea privind finanțele publice, nr.500/2002, cu modificările și completările ulterioare, în anul 2020 se pot promova rectificări bugetare în primul semestru al anului;

- necesitatea luării unor măsuri urgente, cu caracter excepțional, în domeniul social și economic, pentru diminuarea efectelor negative asupra economiei cauzate de măsurile adoptate pentru limitarea infectării cu coronavirusul SARS-CoV-2 în rândul populației;

- analiza evoluției indicatorilor macroeconomici pentru anul 2020, comunicați de către Comisia Națională de Strategie și Prognoză, în contextul pandemiei de coronavirus SARS-CoV-2;

- menținerea locurilor de muncă pentru salariații din domeniile de activitate afectate de epidemie și evitarea concedierilor colective precum și prevenirea creșterii șomajului;

- asigurarea veniturilor angajaților pe perioada întreruperii temporare a activității angajatorului;

- alocarea de sume suplimentare pentru facilitarea accesului la finanțare al întreprinderilor mici și mijlocii în scopul susținerii activității curente dar și a proiectelor de investiții pe perioada pandemiei de coronavirus SARS-CoV-2 ;

- asigurarea fondurilor necesare desfășurării activității unităților administrativ-teritoriale;

- acordarea de sprijin sub forma garanțiilor de stat pentru asigurarea lichidității IMM-urilor pe perioada în care se manifestă efectele pandemiei de coronavirus SARS-CoV-2 astfel încât să se protejeze afacerile și sistemul economic, să se încurajeze solidaritatea mediului de afaceri, loialitatea contractuală și disponibilitatea de adaptare a raporturilor de afaceri la provocările ridicate de această criză sanitară fără precedent în istoria modernă;

- prevederile Legii nr.500/2002 privind finanțele publice, cu modificările și completările ulterioare, potrivit cărora legile bugetare anuale pot fi modificate în cursul exercițiului bugetar prin legi de rectificare;

și ținând seama de faptul că nepromovarea în regim de urgență a prezentului act normativ ar avea drept consecințe negative următoarele:

- riscul imposibilității desfășurării corespunzătoare a activității ordonatorilor principali de credite, care nu își vor putea îndeplini rolul, atribuțiile și responsabilitățile stabilite prin actele normative de organizare și funcționare;

- riscul pierderii locurilor de muncă pentru salariații din domeniile de activitate afectate de epidemie;

- riscul diminuării capacității de finanțare a cheltuielilor de către unitățile administrativ-teritoriale;

- riscul întreruperii acordării beneficiilor de asistență socială destinate copiilor și tinerilor, care au drept condiție frecventarea cursurilor școlare, pe perioada instituirii măsurilor de urgență;

- riscul neasigurării de sume suplimentare pentru facilitarea accesului la finanțare al întreprinderilor mici și mijlocii în scopul susținerii activității curente dar și a proiectelor de investiții pe perioada pandemiei de coronavirus SARS-CoV-2;

- riscul blocării activității IMM-urilor pe perioada în care se manifestă efectele pandemiei de coronavirus SARS-CoV-2 ;

în considerarea faptului că toate aceste elemente vizează interesul public general și constituie situații de urgență și extraordinare a căror reglementare nu poate fi amânată,

în temeiul art.115 alin.(4) din Constituția României, republicată și a prevederilor art. IX alin.(1) din Ordonanța de urgență a Guvernului nr.29/2020 privind unele măsuri economice și fiscal-bugetare,

**Guvernul României adoptă prezenta ordonanță de urgență.**

**Capitolul I**

Dispoziții generale

**Art.1.** – Bugetul de stat pe anul 2020, aprobat prin Legea bugetului de stat pe anul 2020, nr.5/2020, publicată în Monitorul Oficial al României, Partea I, nr.2 și nr.2 bis din 6 ianuarie 2020, se modifică și se completează potrivit prevederilor prezentei ordonanțe de urgență.

**Art.2.** –(1) Influențele asupra veniturilor bugetului de stat pe anul 2020, detaliate pe capitole și subcapitole, sunt prevăzute în anexa nr.1.

(2) Detalierea influențelor asupra cheltuielilor bugetare pe anul 2020 pe capitole, titluri de cheltuieli și pe ordonatori principali de credite, este prevăzută în anexa nr.2.

(3)Bugetul de stat pe anul 2020 se diminuează la venituri cu suma de 9.844,8 milioane lei, iar la cheltuieli se majorează cu suma de 17.396,8 milioane lei credite de angajament și cu suma de 16.933,9 milioane lei credite bugetare, iar deficitul se majorează cu suma de 26.778,7 milioane lei.

**Art.3.** – Se autorizează Ministerul Lucrărilor Publice, Dezvoltării și Administrației, în anexa nr. 3/15/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2020 - 2023 (sume alocate pentru activități finanțate integral din venituri proprii)”, să majoreze veniturile proprii cu suma de 24.742 mii lei la capitolul 36.10 „Diverse venituri", subcapitolul 36.10.50 „Alte venituri”.

**Art.4.** - Se autorizează Ministerul Apărării Naționale să efectueze în anexa nr. 3/18/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2020 - 2023 (sume alocate pentru activități finanțate integral din venituri proprii)" la partea de venituri următoarele modificări:

a) capitolul 30.10 „Venituri din proprietate”, subcapitolul 30.10.05 „Venituri din concesiuni și închirieri” se majorează cu suma de 42 mii lei;

b) la capitolul 33.10 „Venituri din prestări de servicii și alte activități", subcapitolul 33.10.08 "Venituri din prestări de servicii" se diminuează cu suma de 8 mii lei, subcapitolul 33.10.20 "Venituri din cercetare" se diminuează cu suma de 220 mii lei, subcapitolul 33.10.21 "Venituri din contractele încheiate cu casele de asigurări sociale de sănătate" se majorează cu suma de 3.801 mii lei, subcapitolul 33.10.31 "Venituri din contractele încheiate cu direcțiile de sănătate publică din sume alocate din veniturile proprii ale Ministerului Sănătății" se majorează cu suma de 1.400 mii lei şi subcapitolul 33.10.50 "Alte venituri din prestări de servicii și alte activități" se majorează cu suma de 41 mii lei;

c) capitolul 39.10 „Venituri din valorificarea unor bunuri”, subcapitolul 39.10.01 „Venituri din valorificarea unor bunuri ale instituțiilor publice” se majorează cu suma de 6.000 mii lei;

d) la capitolul 42.10 „Subvenții de la bugetul de stat”, subcapitolul 42.10.11 „Subvenții de la bugetul de stat pentru spitale” se majorează cu suma de 80.095 mii lei, subcapitolul 42.10.38 „Subvenții de la bugetul de stat pentru instituții și servicii publice sau activități finanțate integral din venituri proprii” se majorează cu suma de 14.812 mii lei, subcapitolul 42.10.68 „Subvenții de la bugetul de stat pentru instituții și servicii publice sau activități finanțate integral din venituri proprii pentru finanțarea investițiilor” se diminuează cu suma de 679 mii lei și subcapitolul 42.10.70 „Subvenții de la bugetul de stat către instituții publice finanțate parțial sau integral din venituri proprii necesare susținerii derulării proiectelor finanțate din fonduri externe nerambursabile (FEN) postaderare aferente perioadei de programare 2014-2020” se majorează cu suma de 20 mii lei;

e) capitolul 43.10 „Subvenții de la alte administrații”, subcapitolul 43.10.33 „Subvenții din bugetul Fondului național unic de asigurări sociale de sănătate pentru acoperirea creșterilor salariale” se majorează cu suma de 4.435 mii lei;

f) la capitolul 48.10 „Sume primite de la UE/alți donatori în contul plăților efectuate și prefinanțări aferente cadrului financiar 2014-2020, subcapitolul 48.10.02 „Fondul Social European (FSE)” se majorează cu suma de 560 mii lei.

**Art.5.** – Se autorizează Ministerul Apărării Naționale în anul 2020, ca începând cu data intrării în vigoare a prezentei ordonanțe de urgență, până la sfârșitul exercițiului bugetar să introducă modificări la anexa nr. 3/18/15 „Sinteza bugetelor centralizate ale instituțiilor publice finanțate parțial din venituri proprii pe anii 2020 - 2023", în structura veniturilor proprii obținute de instituțiile finanțate parțial din venituri proprii cu încadrare în prevederile aprobate la titlul 51 „Transferuri între unități ale administrației publice", articolul 51.01 „Transferuri curente", alineatul 51.01.01 „Transferuri către instituții publice" și în prevederile aprobate la titlul 51 „Transferuri între unități ale administrației publice", articolul 51.02 „Transferuri de capital", alineatul 51.02.48 „Transferuri de la bugetul de stat pentru realizarea unor investiții, dotări cu aparatură, echipamente, instalații și alte asemenea pentru activități de cercetare în domeniul sănătății".

**Art.6.** – (1) Se autorizează Ministerul Apărării Naționale să modifice în anexa nr. 3/18/29 „Fișa obiectivului/proiectului/categoriei de investiții” – „Pavilion de medicină operațională - politraumă în cazarma 1053 Craiova", cod obiectiv 1227, creditele de angajament aferente anilor anteriori, cu încadrare în valoarea totală a obiectivului/proiectului/categoriei de investiții și în nivelul total al fondurilor aprobate pentru anul 2020.

(2) Se autorizează Ministerul Apărării Naționale să modifice în anexa nr. 3/18/29 „Fișa obiectivului/proiectului/categoriei de investiții” – „Extinderea pavilionului B1 și realizarea rețelelor de utilități aferente în cazarma 383 Galați", cod obiectiv 1197, creditele de angajament aferente anilor anteriori, cu încadrarea în valoarea totală a obiectivului/proiectului/categoriei de investiții și în nivelul total al fondurilor aprobate pentru anul 2020.

(3) Se autorizează Ministerul Apărării Naționale să modifice în anexa nr. 3/18/29 „Fișa obiectivului/proiectului/categoriei de investiții” – „Pavilion multifuncțional în cazarma 380 Sibiu", cod obiectiv 1207, creditele de angajament aferente anilor anteriori, cu încadrarea în valoarea totală a obiectivului/proiectului/categoriei de investiții și în nivelul total al fondurilor aprobate pentru anul 2020.

**Art.7.** – Se autorizează Ministerul Afacerilor Interne, în anexa nr. 3/19/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2020-2023 (sume alocate pentru activități finanțate integral din venituri proprii)”, la partea de venituri, să suplimenteze Capitolul 39.10 „Venituri din valorificarea unor bunuri”, subcapitolul 39.10.02 „Venituri din valorificarea stocurilor de rezerve de stat și de mobilizare”, cu suma de 40.000 mii lei.

**Art.8.** – În bugetul Ministerului Afacerilor Interne este cuprinsă și suma de 340.000 mii lei, la capitolul 61.01 „Ordine publică și siguranță națională”, titlul 71 „Active nefinanciare”, care va fi utilizată de către Inspectoratul General pentru Situații de Urgență pentru acumularea, în condițiile legii, a cantităților de produse stocuri de urgență medicală, de strictă necesitate, prevăzute în anexa la Ordonanța de urgență a Guvernului nr.11/2020 privind stocurile de urgență medicală, precum și unele măsuri aferente instituirii carantinei, cu modificările și completările ulterioare, majorate potrivit propunerii „Grupului de suport tehnico-ştiinţific privind gestionarea bolilor contagioase pe teritoriul României” și aprobată prin Hotărârea nr. 12 din data de 18.03.2020 a Comitetului Național pentru Situații Speciale de Urgență.

**Art.9.** – În bugetul Ministerului Muncii și Protecției Sociale, din influența prevăzută la capitolul 56.01 „Transferuri cu caracter general între diferite nivele ale administrației”, titlul 51 „Transferuri între unități ale administrației publice”, în sumă de 6.051.587 mii lei, reprezentând atât credite bugetare cât și credite de angajament, suma de 6.042.376 mii lei este aferentă alineatului 51.01.07 „Transferuri din bugetul de stat către bugetul asigurărilor sociale de stat” și suma de 9.211 mii lei este aferentă alineatului 51.01.08 „Transferuri din bugetul de stat către bugetul asigurărilor pentru șomaj”.

**Art.10.** - Se autorizează Ministerul Mediului, Apelor și Pădurilor în anexa nr. 3/23/02 la capitolul 74.01 „Protecția mediului” titlul 51 „Transferuri între unități ale administrației publice” să diminueze cu suma de 603 mii lei creditele bugetare și de angajament la alineatul 51.01.01 „Transferuri către instituții publice” și să majoreze corespunzător creditele bugetare și de angajament la alineatul 51.02.14 „Programe multianuale de mediu și gospodărire a apelor” pentru finanțarea programelor multianuale prioritare de mediu și gospodărire a apelor”. Corespunzător se modifică și celelalte anexe la bugetul acestuia și se comunică Ministerului Finanțelor Publice în termen de 5 zile de la intrarea in vigoare a prezentei ordonanțe de urgență

**Art.11.** – (1) Se autorizează Ministerul Educației și Cercetării să efectueze în anexa nr. 3/25/13 „Bugetul pe capitole, subcapitole, paragrafe, titluri de cheltuieli, articole și alineate pe anii 2020 - 2023 (sume alocate pentru activități finanțate integral din venituri proprii)" următoarele modificări la partea de venituri:

a) să suplimenteze capitolul 30.10 „Venituri din proprietate” cu suma de 8.000 mii lei;

b) să suplimenteze capitolul 31.10 „Venituri din dobânzi” cu suma de 5.000 mii lei;

c) să suplimenteze capitolul 33.10 „Venituri din prestări servicii și alte activități" cu suma de 117.000 mii lei;

d) să suplimenteze capitolul 36.10 „Diverse venituri" cu suma de 15.000 mii lei;

e) să suplimenteze capitolul 37.10 „Transferuri voluntare altele decât subvențiile" cu suma de 15.000 mii lei;

f) să suplimenteze capitolul 42.10 „Subvenții de la bugetul de stat" cu suma de 40.000 mii lei;

g) să suplimenteze capitolul 45.10 „Sume primite de la UE/alți donatori în contul plaților efectuate si prefinanțări” cu suma de 10.000 mii lei;

h) să suplimenteze capitolul 48.10 „Sume primite de la UE/alți donatori în contul plăților efectuate și prefinanțări aferente cadrului financiar 2014 - 2020" cu suma de 190.000 mii lei.

(2) Se autorizează Ministerul Educației și Cercetării să detalieze pe subcapitole de venituri sumele prevăzute la alin. (1) inclusiv prin introducerea de subcapitole noi și redistribuiri între subcapitole.

(3) Se autorizează Ministerul Educației și Cercetării să introducă în anexa nr. 3/25/29 „Fișa obiectivului/proiectului/ categoriei de investiții", la capitolul 65.10 „Învățământ", titlul 71 „Active nefinanciare", articolul 71.01 „Active fixe”, alineatul 71.01.01 „Construcții" obiectivul de investiții nou „Centru Spiritual – Noul Local, Splaiul Independenței nr. 313, Universitatea Politehnică din București”, cu credite de angajament, respectiv credite bugetare pe anul 2020 în sumă de 120 mii lei, cu încadrarea în prevederile bugetare aprobate.

**Art.12.** – În bugetul Ministerului Sănătății, din influența prevăzută la capitolul 56.01 „Transferuri cu caracter general între diferite nivele ale administrației”, titlul 51 „Transferuri între unități ale administrației publice”, în sumă de 2.791.383 mii lei reprezentând atât credite bugetare cât și credite de angajament, suma de 1.714.979 mii lei este aferentă alineatului 51.01.11 „Transferuri din bugetul de stat către bugetul fondului național unic de asigurări sociale de sănătate” și suma de 1.076.404 mii lei este aferentă alineatului 51.01.69 „Transferuri de la bugetul de stat către bugetul Fondului național unic de asigurări sociale de sănătate pentru acoperirea deficitului rezultat din aplicarea prevederilor legale referitoare la concediile și indemnizațiile de asigurări sociale de sănătate”.

**Art.13.** – Se autorizează Ministerul Finanțelor Publice – Acțiuni Generale, în anexa nr.3/65/27 ,,Fișa programului”, să modifice descrierea programului cod 721 „Ajutoare de stat pentru finanțarea proiectelor pentru investiții”, astfel: „Prezentul program cumulează cele nouă scheme de ajutor de stat instituite prin H.G nr.1164/2007, H.G nr.1165/2007, H.G. nr.1680/2008, H.G. nr.753/2008,O.U.G. nr.109/2008, H.G. nr.797/2012, H.G. nr.332/2014, H.G. nr.807/2014 și OUG nr.42/2020”, precum și să majoreze, în anul 2020, creditele de angajament cu suma de 700.000 mii lei și creditele bugetare cu suma de 200.000 mii lei aferente acestui program.

**Art.14.** - Se majorează sumele defalcate din taxa pe valoarea adăugată pentru echilibrarea bugetelor locale ale comunelor, orașelor, municipiilor și județelor cu suma de 228.184 mii lei potrivit anexei nr.3.

**Art.15.** – Influențe asupra bugetului de venituri și cheltuieli pe anul 2020 al Fondului național unic de asigurări sociale de sănătate sunt prevăzute în anexa nr.4.

**Capitolul II**

Dispoziții finale

**Art.16.** – (1) Se autorizează ordonatorii principali de credite să detalieze influențele aprobate prin prezenta ordonanță de urgență în bugetele lor și în anexele la acestea pe anul 2020, să efectueze virări de credite de angajament și credite bugetare, să introducă proiecte cu finanțare din fonduri externe nerambursabile noi și să comunice Ministerului Finanțelor Publice, în termen de 10 zile de la intrarea în vigoare a prezentei ordonanțe de urgență, detalierea modificărilor aprobate conform acesteia.

(2) În cazul în care influențele negative prevăzute în Anexa nr. 2 la prezenta ordonanță de urgență sunt mai mari decât prevederile bugetare exclusiv sumele reținute în conformitate cu prevederile art. 21 alin. (5) din Legea nr. 500/2002 privind finanțele publice, cu modificările și completările ulterioare, se autorizează ordonatorii principali de credite să reducă sumele reținute, până la concurența influențelor negative.

 (3) Se autorizează ordonatorii principali de credite să introducă modificări în volumul și structura bugetelor de venituri și cheltuieli pe anul 2020 ale instituțiilor publice subordonate finanțate parțial din venituri proprii, inclusiv prin introducerea de titluri noi, să efectueze virări de credite de angajament și credite bugetare, inclusiv la și de la cheltuieli de personal, proiecte cu finanțare externă nerambursabilă și cheltuieli de capital, și între bugetele acestora, cu încadrarea în prevederile bugetare aprobate la titlul 51 „Transferuri între unități ale administrației publice” și să le comunice Ministerului Finanțelor Publice în termenul prevăzut la alin.(1).

(4) În aplicarea prevederilor alin. (3) nu se pot efectua virări de credite de angajament și bugetare de la alineatul „Finanțare externă nerambursabilă" din cadrul titlului 58 „Proiecte cu finanțare din fonduri externe nerambursabile aferente cadrului financiar 2014 - 2020" la alte naturi de cheltuieli.

(5) Se autorizează ordonatorii principali de credite ai bugetului de stat să majoreze veniturile și cheltuielile prevăzute în anexa nr. 3/XX/15 „Sinteza bugetelor centralizate ale instituțiilor publice finanțate parțial din venituri proprii pe anii 2020-2023” cu sumele încasate de structurile sportive potrivit prevederilor art. XV, alin.(2) din Ordonanța de urgență a Guvernului nr.30/2020, pentru modificarea și completarea unor acte normative, precum și pentru stabilirea unor măsuri în domeniul protecției sociale în contextul situației epidemiologice determinate de răspândirea coronavirusului SARS-CoV-2, cu modificările și completările ulterioare, precum și să introducă, la partea de venituri, subcapitolul „Sume alocate pentru indemnizații aferente suspendării temporare a contractului de activitate sportivă”, cod 42.10.81.

(6) Se autorizează ordonatorii principali de credite să efectueze și să aprobe virări de credite bugetare și/sau de credite de angajament neutilizate de la „Obiective/proiecte de investiții în continuare" și „Obiective/proiecte de investiții noi" la poziția „Alte cheltuieli de investiții", cuprinse în programul de investiții publice, anexă la bugetul acestora, în limita prevederilor bugetare aprobate.

**Art.17.** – (1) Se autorizează instituțiile din sistemul de apărare, ordine publică și securitate națională să introducă modificări în volumul și în structura bugetelor de venituri și cheltuieli pe anul 2020 ale instituțiilor de învățământ superior militar subordonate, finanțate integral din venituri proprii, inclusiv la și de la cheltuieli de personal, proiecte cu finanțare externă nerambursabilă și cheltuieli de capital, cu încadrarea în prevederile aprobate la titlul 51 „Transferuri între unități ale administrației publice“, articolul 51.01 „Transferuri curente“, alineatul 51.01.59 „Transferuri de la bugetul de stat către instituții de învățământ superior militar, ordine publică și securitate națională“ și în prevederile aprobate la titlul 51 „Transferuri între unități ale administrației publice“, articolul 51.02 „Transferuri de capital“, alineatul 51.02.44 „Transferuri de la bugetul de stat către instituții de învățământ superior militar, ordine publică și securitate națională pentru finanțarea investițiilor“.

(2) Se autorizează instituțiile din sistemul de apărare, ordine publică și securitate națională să introducă modificări în volumul și în structura bugetelor de venituri și cheltuieli pe anul 2020 ale unităților din rețeaua sanitară proprie, finanțate integral din venituri proprii, inclusiv la și de la cheltuieli de personal, proiecte cu finanțare externă nerambursabilă și cheltuieli de capital, cu încadrarea în prevederile aprobate la titlul 51 „Transferuri între unități ale administrației publice“, articolul 51.01 „Transferuri curente“, alineatul 51.01.03 „Acțiuni de sănătate“ și prevederile aprobate la titlul 51 „Transferuri între unități ale administrației publice“, articolul 51.02 „Transferuri de capital“, alineatul 51.02.12 „Transferuri pentru finanțarea investițiilor la spitale“.

(3) În aplicarea prevederilor alin. (1) și (2) nu se pot efectua virări de credite de angajament și credite bugetare de la alineatul „Finanțare externă nerambursabilă“.

**Art.18.** - (1) În anul 2020, începând cu data intrării în vigoare a prezentei ordonanțe de urgență, prin derogare de la prevederile art.30 alin.(2) din Legea nr. 500/2002, cu modificările și completările ulterioare, și de la prevederile art.24 din Legea nr.76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare, din Fondul de rezervă bugetară la dispoziția Guvernului se pot aloca, pe bază de hotărâri ale Guvernului, sume pentru transferuri din bugetul de stat, prin bugetul Ministerului Muncii și Protecției Sociale, către bugetul asigurărilor pentru șomaj aferent sistemului asigurărilor pentru șomaj.

(2) Pentru aplicarea prevederilor art.3 alin.(2) din Legea nr.19/2020 privind acordarea unor zile libere părinților pentru supravegherea copiilor, în situația închiderii temporare a unităților de învățământ, cu modificările și completările ulterioare, în anul 2020, începând cu data intrării în vigoare a prezentei ordonanțe de urgență, prin derogare de la prevederile art.30 alin.(2) din Legea nr. 500/2002, cu modificările și completările ulterioare, și de la prevederile art.5 din Legea nr.200/2006 privind constituirea și utilizarea Fondului de garantare pentru plata creanțelor salariale, cu modificările ulterioare, din Fondul de rezervă bugetară la dispoziția Guvernului se pot aloca, pe bază de hotărâri ale Guvernului, sume pentru transferuri din bugetul de stat, prin bugetul Ministerului Muncii și Protecției Sociale, către Fondul de garantare pentru plata creanțelor salariale.

(3) Se autorizează Ministerul Finanțelor Publice să introducă modificările corespunzătoare în structura bugetului de stat, în volumul și structura bugetului Ministerului Muncii și Protecției Sociale și în volumul și structura veniturilor și cheltuielilor bugetului asigurărilor pentru șomaj, în vederea majorării cu sumele alocate din Fondul de rezervă bugetară la dispoziția Guvernului, potrivit alin.(1) și (2).

**Art.19. -** (1) În anul 2020, începând cu data intrării în vigoare a prezentei ordonanțe de urgență, prin derogare de la prevederile art.30 alin.(2) din Legea nr. 500/2002, cu modificările și completările ulterioare, și de la prevederile art.265 din Legea nr.95/2006 privind reforma în domeniul sănătății, cu modificările și completările ulterioare, din Fondul de rezervă bugetară la dispoziția Guvernului se pot aloca, pe bază de hotărâri ale Guvernului, sume pentru suplimentarea transferurilor din bugetul de stat către bugetul Fondului național unic de asigurări sociale de sănătate.

(2) Se autorizează Ministerul Finanțelor Publice să introducă modificările corespunzătoare în structura bugetului de stat, în volumul și structura bugetului Ministerului Sănătății și în volumul și structura veniturilor și cheltuielilor bugetului Fondului național unic de asigurări sociale de sănătate, în vederea majorării cu sumele alocate din Fondul de rezervă bugetară la dispoziția Guvernului, potrivit alin.(1).

**Art.20.** – Legea bugetului de stat pe anul 2020, nr.5/2020, publicată în Monitorul Oficial al României Partea I nr.2 și 2 bis din 6 ianuarie 2020 se modifică și se completează după cum urmează:

**1. La alineatul (1) al articolului 6, literele a) și b) se modifică și vor avea următorul cuprins:**

„a) 15% la bugetul local al județului;

b) 65% la bugetele locale ale comunelor, orașelor și municipiilor pe al căror teritoriu își desfășoară activitatea plătitorii de impozit pe venit;”.

**2. La alineatul (1) al articolului 6, lit. e) se abrogă.**

**3. Alineatul (9) al articolului 6, se abrogă.**

**4. După alineatul (13) al articolului 6, se introduce un nou alineat, alin. (14), cu următorul cuprins:**

„(14) Prin derogare de la prevederile art.58 alin.(1) din Legea nr.273/2006 privind finanțele publice locale, cu modificările și completările ulterioare, în anul 2020, unitățile/subdiviziunile administrativ-teritoriale pot utiliza până la 5% din excedentul bugetului local și pentru asigurarea fondurilor necesare pentru aplicarea măsurilor de combatere și prevenire a răspândirii infectării cu coronavirusul COVID-19, aflate în sarcina lor cat și în sarcina instituțiilor publice subordonate”.”

**5.Articolul 25 se modifică și va avea următorul cuprins:**

„**Art.25.** - În scopul limitării riscurilor asumate de către stat în utilizarea instrumentelor de datorie, pentru operațiunile de administrare a pasivelor și a operațiunilor cu instrumente financiare derivate, Ministerul Finanțelor Publice poate selecta firme de avocatură pentru prestarea de servicii de consultanță juridică privind elaborarea, negocierea și încheierea documentației cadru și a documentației aferente acestor tipuri de operațiuni în limita sumei de 1.000 mii lei, cu respectarea legislației privind atribuirea contractelor de achiziție publică . În acest sens, în bugetul propriu al Ministerului Finanțelor Publice, la capitolul 54.01 „Alte servicii publice generale”, titlul 20 „Bunuri și servicii” pentru anul 2020, sunt prevăzute credite de angajament în sumă de 1.000 mii lei și credite bugetare în sumă de 1.000 mii lei.”.

**Art.21.** -(1) Directorii direcților generale regionale ale finanțelor publice/șefii administrațiilor județene ale finanțelor publice, prin decizie, procedează la o nouă repartizare a sumelor aferente cotei prevăzute la art.6 alin. (1) [lit. d)](https://lege5.ro/Gratuit/gm2tmnzygqza/legea-nr-5-2020-a-bugetului-de-stat-pe-anul-2020?pid=307680318&d=2020-04-14#p-307680318) din Legea nr.5/2020, în condițiile prevederilor art.6 alin.(1) lit. a) și b) din același act normativ, astfel cum au fost acestea modificate prin art. 20 pct.1 din prezenta ordonanță de urgență și a sumelor defalcate din taxa pe valoarea adăugată pentru echilibrarea bugetelor locale, majorate potrivit anexei nr.3.

(2) Sumele aflate în contul prevăzut la art.6 alin.(1) lit. e) din Legea nr.5/2020, încasate până la data intrării în vigoare a prezentei ordonanțe de urgență, se alocă județelor, comunelor, orașelor și municipiilor proporțional cu planul stabilit potrivit prevederilor alin.(1).

(3) Repartizarea prevăzută la alin.(1) se face utilizând modelul de calcul transmis de Ministerul Finanțelor Publice în termen de 5 zile de la publicarea prezentei ordonanțe de urgență a Guvernului în  Monitorul Oficial al României, Partea I, cu respectarea prevederilor art.6 alin.(4) lit. a)-e) și alin.(5) din Legea nr.5/2020.

 **Art.22.** - Prin derogarea de la prevederile art.21 alin.(7) din Legea privind finanțele publice nr.500/2002, cu modificările și completările ulterioare, și art. 23 alin. (1) din Legea responsabilității fiscal-bugetare, nr.69/2020, republicată, cu modificările și completările ulterioare, Guvernul poate aproba, prin Memorandum, în situații temeinic justificate, utilizarea totală sau parțială a creditelor de angajament și creditelor bugetare reținute în proporție de 10% pentru anumiți ordonatori principali de credite ai bugetului de stat și pentru Fondul național unic de asigurări sociale de sănătate.

**Art.23. -** Prin derogare de la prevederile art. 18 alin. (3) din Legea responsabilității fiscal-bugetare, nr.69/2010, republicată, cu modificările ulterioare, în anul 2020, începând cu data intrării în vigoare a prezentei ordonanțe de urgență, se autorizează Ministerul Finanțelor Publice să aprobe modificarea prevederilor trimestriale ale ordonatorilor principali de credite ai bugetului de stat și bugetului Fondului național unic de asigurări sociale de sănătate, la titlul „Cheltuieli de personal” fără îndeplinirea condiționalității prevăzute la alin. (4) și (5) ale aceluiași articol.

**Art.24.** – Prin derogare de la prevederile art.12 alin.(1) lit. b) și ale art.26 alin.(5) din Legea nr.69/2010, republicată, cu modificările și completările ulterioare, precum și ale art.3 alin.(7) din Legea nr.238/2019 pentru aprobarea plafoanelor unor indicatori specificați în cadrul fiscal-bugetar pe anul 2020, plafonul soldului primar al bugetului general consolidat este de – 58.501,9 milioane lei.

**Art.25. –** Prin derogare de la prevederile art.12 alin.(1) lit. a)-d), art.17 alin.(2), art.24 și art.26 alin.(4) și (5) din Legea nr.69/2010, republicată, cu modificările și completările ulterioare, precum și ale art.2, art.3 alin.(1),(2) și (4), art.5 și art.6 din Legea nr.238/2019:

a) plafonul soldului bugetului general consolidat, exprimat ca procent în produsul intern brut, este în anul 2020 de - 6,7%;

b) plafonul cheltuielilor de personal ale bugetului general consolidat, exprimat ca procent în produsul intern brut, este de 10,1% în anul 2020;

c) pentru anul 2020, plafonul nominal al cheltuielilor totale, exclusiv asistența financiară din partea Uniunii Europene și a altor donatori, pentru bugetul general consolidat este de 380.395,9 milioane lei, pentru bugetul de stat este de 208.487,3 milioane lei, pentru bugetul fondului național unic de asigurări sociale de sănătate este de 42.181,9 milioane lei, pentru bugetul instituțiilor/activităților finanțate integral și/sau parțial din venituri proprii este de 33.514,2 milioane lei;

d) pentru anul 2020, plafonul nominal al cheltuielilor de personal din bugetul general consolidat este de 109.736,9 milioane lei, pentru bugetul de stat este de 56.409,6 milioane lei, pentru bugetul general centralizat al unităților administrativ-teritoriale este de 33.194,4 milioane lei și pentru bugetul instituțiilor/activităților finanțate integral și/sau parțial din venituri proprii este de 18.487,0 milioane lei;

e) pentru anul 2020, plafonul nominal al soldului bugetului general consolidat este de – 72.500,7 milioane lei, al soldului bugetului de stat este de – 74.300,5 milioane lei, al soldului bugetului fondului național unic de asigurări sociale de sănătate este zero și al soldului bugetului instituțiilor/activităților finanțate integral și/sau parțial din venituri proprii este de 1.761,8 milioane lei;

f) plafonul privind datoria publică, conform metodologiei Uniunii Europene pentru sfârșitul anului 2020, este de 41% din produsul intern brut;

g) În anul 2020, plafonul privind finanțările rambursabile care pot fi contractate de către unitățile/subdiviziunile administrativ-teritoriale este în sumă de 1.500 milioane lei, iar plafonul privind tragerile din finanțările rambursabile contractate, sau care urmează a fi contractate de către unitățile/subdiviziunile administrativ-teritoriale, este în sumă de 1.800 milioane lei. Valoarea aferentă finanțărilor rambursabile care poate fi autorizată pentru o unitate/ subdiviziune administrativ-teritorială este de maximum 100 milioane lei anual;

h) Plafonul privind emiterea de garanții de către Guvern, prin Ministerul Finanțelor Publice, și de către unitățile/subdiviziunile administrativ-teritoriale, pentru anul 2020, este de 18.000 milioane lei.

**Art.26.** – Anexele nr.1- 4 fac parte integrantă din prezenta ordonanță de urgență.

**PRIM-MINISTRU,**

**Ludovic ORBAN**

București,

Nr. \_\_.